Otsailak 8

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak idatziz erantzuteko galdera egin du bisoiari eta larru-haztegiei buruz (303\_10-20-PES-00365). Hori dela eta, hona hemen Landa Garapeneko eta Ingurumeneko kontseilariaren erantzuna:

1. **Zer inbertsio egin du Foru Komunitateak bisoi europarra kontserbatzeko programetan 1999-2019 aldian?**

**BILDUTAKO INFORMAZIOARI BURUZKO OHARRAK**

Aipatu galdera parlamentarioari erantzuna emateko kontuan hartu diren lanak, bisoi europarra 1999-2019 aldian Nafarroan nola kudeatu den erakusten dutenak, honela sailkatu dira:

Basa animalien heriotza arriskuak gutxitzearekin zerikusia duten proiektuak. Bisoi europarraren eta beste espezie batzuen habitatak hobetzearekin zerikusia duten proiektuak.

GERVE LIFE proiektua (2005 – 2008)

GIRE IMER Interreg proiektua (2005 – 2008)

BISOIAREN LURRALDEA LIFE proiektua (2015 – 2018)

IREKIBAI LIFE proiektua (2017 – 2020)

H2o GUREA Interreg Poctefa proiektua (2017 – 2020)

BISOIAREN LURRALDEA AFTER LIFE proiektua (2018 – 2019)

Bisoi europarraren populazioaren jarraipena egiteko azterlanak.

Azaltzen den diru zenbatekoa lanen guztizko kostua da, finantzaketa iturria gorabehera (Nafarroako Gobernua, la Caixaren Gizarte Ekintza, Europako Batzordea, etab.).

Barnean dago lanen kudeaketa administratiboaren zati bat; beraz, azaltzen diren kostuak gutxieneko kostutzat hartu behar dira.

**EGINDAKO LANEN LABURPENA**

**1. BASA ANIMALIEN HERIOTZA ARRISKUAK GUTXITZEAREKIN ZERIKUSIA DUTEN PROIEKTUAK**

• UGAZTUN TXIKI ETA ERTAINENTZAKO ZENBAIT PASABIDE EGOKITZEA, SAKANAKO IGAROBIDEAREN IRAGAZKORTASUN EKOLOGIKOA HOBETZEKO. GAN-NIK. la Caixaren Gizarte Ekintza Fundazioa. 2008. Kostua: 90.000 €

• ARTILLEROS ZUBIA (NA154 errepidea - Longar ibaia) IRAGAZKORTZEKO PROIEKTUA, UGAZTUN URTARRAK PASATZEN UZTEKO.

GAN-NIK.

la Caixaren Gizarte Ekintza Fundazioa. 2009. Kostua: 23.094 €.

• FIGAROLGO SIFOI BAT ALDATZEKO LANAK. GAN-NIK.

la Caixaren Gizarte Ekintza Fundazioa. 2014. Kostua: 2.500 €.

**2. BISOI EUROPARRAREN ETA BESTE ESPEZIE BATZUEN HABITATAK HOBETZEAREKIN ZERIKUSIA DUTEN PROIEKTUAK**

• FALTZESKO SOTO BAJO ALDEKO INGURUMEN- ETA PAISAIA-EGOKITZAPENERAKO PROIEKTUA.

GAN-NIK. la Caixaren Gizarte Ekintza Fundazioa. 2010. Kostua:

179.996,13 €.

• ULTZAMAKO ETA BASABURUKO KBE-AREN ETA HARIZTIETAKO PAISAIA BABESTUAREN KUDEAKETA PLANAREN ESPARRUAN ARKIL ETA ULTZAMA IBAIEN BAZTERRAK LEHENGORATZEKO PROIEKTUA.

GAN-NIK.

la Caixaren Gizarte Ekintza Fundazioa. 2011. Kostua: 149.043 €

• LONGAR IBAIKO (VIANA) IGAROBIDE EKOLOGIKOA LEHENGORATZEKO PROIEKTUA. GAN-NIK. la Caixaren Gizarte Ekintza Fundazioa. 2011. Kostua:

139.300 €.

• ZABALTZETAKO IDOIAREN ETA UNTZITI ETA ELORTZ IBAIEN BAZTERRAK LEHENGORATZEKO PROIEKTUA.

GAN-NIK. la Caixaren Gizarte Ekintza Fundazioa.

2012. Kostua: 30.000 €.

• ULTZAMA IBAIKO UR-BAZTERREKO EKOSISTEMA KONTSERBATZEKO JARDUKETEN PROIEKTUA. GAN-NIK. la Caixaren Gizarte Ekintza Fundazioa.

2012. Kostua: 50.132 €.

• IRAITZOZEN UR-BAZTERREKO EKOSISTEMA LEHENGORATZEKO PROIEKTUA.

GAN-NIK. la Caixaren Gizarte Ekintza Fundazioa. 2012. Kostua: 50.132 €.

• UTZITAKO LABORANTZA LURZATI BATZUETAN IBARBASO NATURALA BERRESKURATZEA ZIDAKOS IBAIAN.

GAN-NIK. la Caixaren Gizarte Ekintza Fundazioa.

2013. Kostua: 52.000 €.

• BASABURUA IBAIAREN BAZTERRAK LEHENGORATZEKO PROIEKTUA.

GAN-NIK. la Caixaren Gizarte Ekintza Fundazioa. 2014. Kostua: 33.222 €.

• IGAROBIDE EKOLOGIKOA HOBETZEKO PROIEKTUA, DOS REINOS AINTZIRAKO KBE-AREN ETA ARAGOI ETA ARGA IBAIEN BEHEKO TARTEETAKO KBE-AREN ARTEAN, ZARRAKAZTELUKO UDAL MUGAPEAN. GAN-NIK. la Caixaren Gizarte Ekintza Fundazioa.

2015 (28.147,67 €).

**3. LIFE Natura PROIEKTUA: BISOI EUROPARRA BIZI DEN IBAIETAKO EKOSISTEMEN KUDEAKETA - GERVE (LIFE NAT/E/000073). Kostua: 1.691.650 €.**

Hau da LIFE proiektu horren helburu orokorra: “ibai sistema jarraitu bat berriz eratzea, sistemako prozesu eta interakzio ekologiko eta hidromorfologikoei eusteko zabalera eta kalitate ekologiko nahikoak izanen dituena, ibaiaren dinamika eta animaliak hartzeko ahalmena hobetzeko, animalien heriotza ez-naturalak gutxitzeko eta ibai ibilguan animalien mugimenduak errazteko”.

LIFE proiektuaren edukiaren laburpena:

**A. Prestalanak egitea, kudeaketa planak edota ekintza planak idaztea**

• Bisoi europarraren (Mustela lutreola) prospekzioa egitea (tranpak jarriz) Arga eta Aragoi ibaien elkargunean, bisoi europarraren (Mustela lutreola) dentsitate handiko gunearen mugak zehazteko Arga ibaian.

• Bisoi europarraren (Mustela lutreola) kontserbaziorako gidalerroak prestatzea.

**B. Biotopoa kudeatzeko unean uneko lanak**

• Abandonatutako erreka eta meandroak lehengoratzea

• Hezeguneak sortzea

• Zaborrak eta zabortegiak kentzea

• 92A0 eta 92D0 Batasuneko intereseko habitatak lehengoratzea

• 92A0 eta 92D0 Batasuneko intereseko habitaten kalitatea hobetzea

• Harri-lubetak landareztatzea

• Harri-lubetak kentzea

• Lubetak iragazkortzea

**C. Biotopoaren aldian behingo kudeaketa**

Bisoi europar (Mustela lutreola) asko harrapatuta hiltzen diren gune beltzak ezabatzea errepideetan.

• San Adrianen dagoen bisoi amerikarren (Mustela vison) haztegiaren inguruko ur-lasterretan prospekzioa egitea, ale basatuak atzeman eta suntsitzeko

• Arga eta Aragoi ibaietako bisoi europarraren (Mustela lutreola) populazioaren ezaugarri genetikoak ikertzea

• Arga eta Aragoi ibaietako bisoi europarraren (Mustela lutreola) populazioaren osasun egoera ikertzea

**D. Herritarrak sentikortzea eta emaitzen berri zabaltzea**

• Arga eta Aragoi ibaietako ingurumen arazoak gizarteari erakusteko komunikazio programa

• Erabilera publikoko ekipamendua jartzea Arga eta Aragoi ibaien tarte batzuetan

• LIFE proiektuari buruzko komunikazio kanpaina

**4. GIRE IMER Interreg PROIEKTUA. Kostua: 1.065.067 €**

GIRE IMER proiektuak Europako Ibaien Kudeaketa Integrala du oinarri; kasu honetan Aragoi eta Garona ibaiak kudeatzen dira, Habitatei buruzko Zuzentaraua eta Urari buruzko Esparru Zuzentaraua aplikatuta.

Aragoi ibaiko bisoi europarraren populazioa Nafarroako eta Iberiar penintsulako onenetakoa da. Proiektu honen bidez, espeziearen populazioa zenbatetsi zen Aragoi ibaiaren beheko tartean; ale batzuen irratijarraipena egin zen, espazioa eta denbora nola erabiltzen duten eta habitata nola aukeratzen duten jakiteko; populazioaren osasun egoera aztertu zen; faunarentzako pasabideak egokitzeko neurriak hartu ziren, harrapatuta hiltzea saihesteko; espezieari buruzko zabalkunderako materiala berrargitaratu zen, eta haragijale mehatxatu honen kontserbaziorako gidalerro eta gomendio teknikoak diseinatu eta argitaratu ziren.

**5. BISOIAREN LURRALDEA LIFE PROIEKTUA (LIFE09 NAT/ES/531) Kostua: 6.360.048 €**

“BISOIAREN LURRALDEA - Bisoi europarraren (Mustela lutreola) bizileku den ibai eremuko ingurumen-berreskurapena” proiektuaren helburua da biodibertsitatea berreskuratzea “Aragoi eta Arga ibaien beheko tarteak” (ES 2200035) KBEan, bertan baitago Europako mendebaldean bisoi europarraren dentsitate handiena duen gunea. Proiektuaren bidez bisoi europarraren kontserbazio egoera hobetu nahi da haren habitaten hobekuntzaren bitartez, eta horrela bisoi europarraren inguru honetako populazioa indartu.

LIFE proiektuaren edukiaren laburpena:

**A EKINTZAK. Prestalanak**

• Eraikuntza proiektuak egitea

• Landareak ekoiztea

• Espezie aloktono eta inbaditzaileen presentziari buruzko diagnostikoa egitea proiektuaren eremuan, halakoak ezabatzeko

**B EKINTZAK. Lursailak erosi edo alokatzea, eta erabiltzeko eskubideengatik ordaintzea**

**C EKINTZAK. Ibai habitata kudeatzea**

• Lubetak atzera ekarri edo kendu eta ibai eremua handitzea.

• Abandonatutako meandroen lotura hidraulikoa eta hobekuntza ekologikoa

• Bisoi europarraren (Mustela lutreola) berariazko habitatak berreskuratzea

• Kontserbaziorako interesekoak diren beste ibai habitat batzuk lehengoratzea

• Espezie aloktono eta inbaditzaileak ezabatzea

**D EKINTZAK. Gizartea sentikortzea eta emaitzen berri zabaltzea**

**E EKINTZAK. Proiektuaren kudeaketa eta jarraipena**

**6. IREKIBAI LIFE PROIEKTUA (LIFE 14 NAT/ES/00186) eta H2o GUREA Interreg Poctefa PROIEKTUA.**

IREKIBAI LIFE proiektuaren esparruan 2016-2019 bitartean bisoi amerikarra kontrolatzeko egindako kanpainei dagokien guztia bisoi amerikarraren gaineko jarduketen atalean jaso da.

**7. BISOIAREN LURRALDEA After LIFE PROIEKTUA (LIFE09 NAT/ES/531).**

• Bisoiaren Lurraldea deritzon eremuan bisoi europarraren habitata eta intereseko habitatak hobetzeko jarduketen proposamena; jarduketa horiek EErekiko konpromisoan jasorik daude. GAN-NIK.

2018. Kostua: 43.097 €

• GAN-NIKi egindako enkarguan aurreikusten diren azterketak eta lan teknikoak (Bisoiaren Lurraldeko jarraipen eta monitorizazio lanak). 2018. Kostua: 20.000€

• Bisoiaren Lurraldean bisoi europarraren habitata eta intereseko habitatak hobetzeko jarduketen proposamena (2019-2020). GAN-NIK. 2019. Kostua: 32.794,5 €

• GAN-NIKi egindako enkarguan aurreikusten diren azterketak eta lan teknikoak (Bisoiaren Lurraldeko jarraipen eta monitorizazio lanak). 2019. Kostua: 53.849,60€

**8. BISOI EUROPARRAREN POPULAZIOAREN JARRAIPENA EGITEKO AZTERLANAK**

• Urtero tranpak jartzea bisoi europarraren populazioa kontrolatzeko Arga eta Aragoi ibaietan, kontrolpeko tartean.

a. 2004. urtea: 81.000 €

b. 2005-2008 bitarteko urteak: GERVE LIFE proiektuan eta GIRE IMER Interreg proiektuan sartutako partida.

c. 2009. urtea: 9.280 €

d. 2010. urtea: 18.717,24 €

e. 2011. urtea: 9.510,09 €

f. 2012. urtea: 17.259,74 €

g. 2013. urtea: 8.263,09 €

h. 2014. urtea: 7.260 €\*

i. 2015. urtea: 14.520 €\*

j. 2016. urtea: 7.260 €\*

k. 2017. urtea: 7.260 €\*

l. 2018. urtea: 7.260 €\*

m. 2019. urtea: BISOIAREN LURRALDEA AFTER-LIFE PROIEKTUAN sartutako partida (2019-2020).

\*zenbatetsitako partida

• Nekropsiak, osasun azterketak, bisoien txakur-mukieriaren azterketa, eta azterketa genetikoak.

a. 2005-2008 bitarteko urteak: GERVE LIFE proiektuan eta GIRE IMER Interreg proiektuan sartutako partida.

b. 2010. urtea: 20.000,01€

c. 2014. urtea: 5.700 €

d. 2015. urtea: 5.370,28 €

e. 2016. urtea: 5.960,63 €

f. 2017. urtea: 6.000 €

g. 2018. urtea: 1.500 €

h. 2019. urtea: BISOIAREN LURRALDEA AFTER-LIFE PROIEKTUAN sartutako partida (2019-2020).

GASTUAREN LABURPENA

|  |  |
| --- | --- |
|  | **EGINDAKO GASTUA, GUZTIA  (BEZa barne)\*** |
| BASA ANIMALIEN HERIOTZA ARRISKUAK GUTXITZEAREKIN ZERIKUSIA DUTEN PROIEKTUAK (2008-2019) | **113.594 €** |
| BISOI EUROPARRAREN ETA BESTE ESPEZIE BATZUEN HABITATAK HOBETZEAREKIN ZERIKUSIA DUTEN PROIEKTUAK (2008-2019) | **661.840,13 €** |
| GERVE LIFE PROIEKTUA | **1.691.650 €** |
| GIRE IMER Interreg PROIEKTUA | **1.065.067 €** |
| BISOIAREN LURRALDEA LIFE PROIEKTUA | **6.360.048 €** |
| BISOIAREN LURRALDEA AFTER LIFE PROIEKTUA | **149.741.10 €** |
| IREKIBAI LIFE proiektua eta H2o GUREA Interreg Poctefa proiektua (bisoi amerikarraren kontrolari buruzko atalean jasoa) |  |
| Bisoi europarraren populazioaren jarraipena egiteko azterlanak | **187.590.16 €** |
| Nekropsiak, osasun azterketak eta txakur-mukieriaren azterketa | **44.530.92 €** |
| **BISOI EUROPARRAREN KUDEAKETA NAFARROAN, GUZTIRA (1999-2019)** | **9.892.199, 13 €** |

\*Lanen guztizko kostua da, finantzaketa iturria gorabehera (Nafarroako Gobernua, la Caixaren Gizarte Ekintza, Europako Batzordea, etab.

1. **Nafarroako Gobernuak detektatu al du bisoi amerikarrik Nafarroako naturguneak kolonizatzen? Erantzuna baiezkoa bada, zein izan da aldi horretan bertan bisoiak desagerrarazteko egin den inbertsioa eta zenbat animalia harrapatu dira?**

**BILDUTAKO INFORMAZIOARI BURUZKO OHARRAK**

Orain arte, oro har, ez dago Nafarroan bisoi amerikarraren presentzia egonkorraren zantzurik. Indibiduo sakabanatzaileak eta araldian diren arrak atzeman dira gehienbat, autonomia-erkidego mugakideetan eta Frantzian kokatutako populazioetatik etorriak. Hain zuzen ere, 2005. urtean espeziea lehen aldiz Nafarroan detektatu zenez geroztik, ugaldu izanaren zantzuak zituen eme heldu bakar bat harrapatu da. Beraz, ez da uste espezieak gure Foru Komunitatean kokatutako populaziorik duenik.

Galdera parlamentarioari erantzunez, Nafarroan bisoi amerikarra 1999-2019 aldian nola kudeatu den azaltzeko, azterlan batzuk hartu dira kontuan, Nafarroako Gobernuak TRAGSATEC enpresaren bitartez bisoi amerikarra detektatu eta kontrolatzeko egindako kanpainetakoak. Kanpaina horietan bere funtsak baliatu zituen, bai eta IREKIBAI LIFE proiektuarenak (LIFE 14 NAT/ES/00186), H2o GUREA Interreg Poctefa proiektuarenak eta Trantsizio Ekologikorako eta Erronka Demografikorako Ministerioarenak ere.

Bisoi amerikarra kontrolatu eta desagerrarazteko landa-lanen kostuak jaso dira, kanpoan utzita lan horien kudeaketa administratiboari dagozkion kostuak. Bisoiak tranpen bidez harrapatzeko lanak egin dituzten Administrazioko langileen gastuak ere ez dira kontuan hartu (basozainak, TRAGSATECeko teknikariak), ezta haiek materialetan eta joan-etorrietan egindako gastuak ere. Horrenbestez, aurkezten diren kostuak gutxieneko kostutzat hartu behar dira.

EGINDAKO LANEN LABURPENA

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2005** | **2006** | **2012** | **2013** | **2014** | **2015** | **2016** | **2017** | **2018** | **2019** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Harrapatutako aleen kop.** | 1 | 0 | 1 | 3 | 8 | 19 | 7 | 9 | 4 | 6 |
| **Tranpak jarri diren UTM laukien kop. (10X10 km)** | 6,00 | 4,00 | Dat.ez | 5,00 | 16,00 | 25,00 | 34,00 | 31,00 | 34,00 | 17,00 |
| **Esfortzua (tranpa kop. gau bakoitzeko)** | 963,00 | 963,00 | 0 | 2.016,00 | 4.759,00 | 7.472,00 | 21.473,00 | 32.661,00 | 16.245,00 | 10.309, 00\* |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Finantzaketa** |  | |  |  |  |  |  | | | |
| **Funts autonomikoak** | 8.140,00 € | 8.140,00 € | 0,00 € | 17.777,32 € | 38.432,50 € | 19.260,78 € | 9.999,25 € | 18.396,65 € | 18.396,65 € | 18.396,65 € |
| **Ministerioaren funtsak** | 0,00 € | 0,00 € | 0,00 € | 0,00 € | 0,00 € | 0,00 € | 0,00 € | 0,00 € | 0,00 € | Dat.ez |
| **LIFE eta Interreg funtsak** | 0,00 € | 0,00 € | 0,00 € | 0,00 € | 0,00 € | 0,00 € | 3.598,89 € | 7.197,77 € | 7.197,77 € | 7.197,77 € |
| **Beste funts batzuk** | 0,00 € | 0,00 € | 0,00 € | 0,00 € | 0,00 € | 0,00 € | 686,51 € | 686,51 € | 686,51 € | 686,51 € |
| **Guztira** | 8.140,00 € | 8.140,00 € | 0,00 € | 17.777,32 € | 38.432,50 € | 19.260,78 € | 14.284,65 € | 26.280,93 € | 26.280,93 € | 26.280,93 € |

Dat.ez: daturik ez.

\*: 2019. urtean tranpak jartzeko egindako esfortzuaren gutxieneko datua jarri da, ez daudelako eskura datu guztiak.

BISOI AMERIKARRAREN KUDEAKETA NAFARROAN, GUZTIRA (1999-2019): 184.878,04 € 58 ALE HARRAPATU DIRA

1. **Aurreikusita al dauka Gobernuak larru-haztegiak debekatzea, hamar herrialdek baino gehiagok egin duten bezala?**

Abeltzaintza Zerbitzuak kudeatzen duen Nafarroako Abeltzaintzako Ustiategien Erregistroko datuen arabera, ez dago bisoi haztegirik erregistratuta. Erregistratuta egon zen San Adriango haztegi bat, 270 ugaltzaile zituena, baina baja eman zioten 2008an. Zerbitzu horrek eskainitako informazioaren arabera, ez dago inolako instalazio proiekturik, eta inork ez du horretarako asmorik adierazi.

Biodibertsitatearen Zerbitzuak, Europar Batasun osoko bisoi amerikarraren haztegietan animalien ihesak eragozteko dauden zailtasunak ikusirik, eta espezie inbaditzaile horrek bisoi europarraren kontserbaziorako zalantzarik gabe duen garrantzia kontuan harturik, bisoi amerikarraren haztegiak bisoi europarraren kontserbazioarekin bateraezinak direla uste du.

Iruñean, 2021eko otsailaren 4an

Landa Garapeneko eta Ingurumeneko kontseilaria: Itziar Gómez López